Diari Oficial de la Generalitat Valenciana


Sumari del DOGV 7149, del 11-11-2013 (2013/10701)

ORDE 13/2013, de 24 d'octubre, de la Conselleria de Presidència i Agricultura, Pesca, Alimentació i Aigua, per la qual es modifica l'Orde de 17 de febrer de 2009, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/10/24/13/dof/vci/html**

### Dades del document

Número de DOGV
:   7149

Data del DOGV
:   11-11-2013

Secció del DOGV
:   I. DISPOSICIONS GENERALS

Número del document
:   2013/10993


Data del document
:   24-10-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda a l'agricultura
    * segur agrícola
    * legislació
    * suport econòmic
    * sinistre

ORDE 13/2013, de 24 d'octubre, de la Conselleria de Presidència i Agricultura, Pesca, Alimentació i Aigua, per la qual es modifica l'Orde de 17 de febrer de 2009, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades. [2013/10210]  
L'evolució contínua dels plans d'assegurances agràries combinades des de l'any 2009 fins ara ha suposat la introducció de canvis en la concepció de l'assegurança agrària i la seua adaptació a les necessitats dels agricultors i ramaders.  
D'una banda, l'aparició l'any 2011 de l'assegurança creixent i la seua progressiva implantació en les diferents línies d'assegurances agràries i, d'una altra, els recents canvis per a l'exercici de 2013, continguts en la Resolució de 28 de desembre de 2012, de la Subsecretaria d'Agricultura, Alimentació i Medi Ambient, del Ministeri i en la Resolució de 10 de juny de 2013, de l'Entitat Estatal d'Assegurances Agràries, per la qual s'establix la convocatòria de subvencions de l'Administració General de l'Estat a la subscripció de les assegurances incloses en el Pla d'Assegurances Agràries Combinades per a l'Exercici de 2013, suposen una modificació dels pressupostos destinats a les subvencions de les assegurances, així com dels percentatges de subvenció a aplicar sobre el cost de l'assegurança, i, a més de tot això, en atenció als interessos generals per a la seua òptima aplicació, fan necessària una major autonomia en la gestió de les subvencions de la conselleria competent en matèria d'assegurances agràries. Per això s'ha considerat oportú dur a terme unes xicotetes modificacions en l'Orde de 17 de febrer de 2009, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades, per a dotar d'una major flexibilitat la gestió d'estes subvencions, sense alterar l'orde substancialment i sense que afecte, en cap cas, a cap expedient en curs.  
  
Així doncs, a proposta de la Direcció General de Producció Agrària i Ramaderia i basant-se en la competència que m'atribuïx l'article 28 de la Llei 5/1983, de 30 de desembre, del Consell,   
  
ORDENE  
  
Article 1  
Es modifica el punt 2 de l'article 1 de l'Orde de 17 de febrer de 2009, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades, que quedarà redactat de la manera següent:  
«2. Només seran subvencionables aquelles pòlisses que complisquen les condicions establides en l'Orde del Ministeri de la Presidència, que regula per a cada pla anual d'assegurances agràries combinades la concessió de subvencions de l'Administració General de l'Estat.»  
  
Article 2  
Es modifica el punt 1 de l'article 2 de l'Orde de 17 de febrer de 2009, que quedarà redactat de la manera següent:  
«1. Tindran la condició de beneficiari els assegurats les parceles i/o explotacions dels quals radiquen al territori de la Comunitat Valenciana i que hagen presentat la solicitud davant d'ENESA.»  
  
Article 3  
Se suprimixen els punts 4 i 5 de l'article 3, de l'Orde de 17 de febrer de 2009.  
  
Article 4  
Es modifica l'article 4 de l'Orde de 17 de febrer de 2009, que queda redactat de la manera següent:  
«La solicitud de subvenció presentada davant d'ENESA tindrà la consideració de solicitud de subvenció davant de la conselleria competent en matèria d'assegurances agràries.»  
  
Article 5  
Es modifica la redacció del punt 3 de l'article 5 que queda com seguix:  
«3. La direcció general competent en la matèria sotmetrà les pòlisses compreses en el paràgraf anterior a uns processos de verificació tendents a comprovar la identitat i idoneïtat dels solicitants d'acord amb la normativa general, específica en matèria d'assegurances agràries. La direcció general podrà solicitar a Agroseguro, SA, la documentació de pòlisses sobre les quals s'aplicarà o s'haja aplicat la subvenció per a la seua supervisió i realització d'inspeccions sobre el terreny o per mitjà de sistemes de teledetecció geogràfica de parceles, així com per a la comprovació de la veracitat de les dades.»  
  
Article 6  
Se suprimix íntegrament el punt 5 de l'article 5.  
  
DISPOSICIONS FINALS  
  
Primera  
El director general de Producció Agrària i Ramaderia podrà dictar els actes i les resolucions necessaris per a l'adequada aplicació d'esta orde.  
  
Segona  
Esta orde entrarà en vigor l'endemà de publicar-se en el Diari Oficial de la Comunitat Valenciana i serà aplicable a les pòlisses subscrites per al pla de 2013 i següents.  
  
València, 24 d'octubre de 2013  
  
El conseller de Presidència i Agricultura, Pesca, Alimentació i Aigua,  
JOSÉ CÍSCAR BOLUFER


Còpia Permalink ELI